27/01/2010 | Administración LocalMunicipal
Mugardos
Aprobación definitiva á modificación puntual do Plan xeral de ordenación municipal do Concello de Mugardos, no ámbito do solo urbano non consolidado P4-O Concello

ANUNCIO Pola orde do 24 de novembro de 2009, da Consellería de Medio Ambiente, Territorio e Infraestruturas, outorgouse aprobación definitiva á modificación puntual do Plan xeral de ordenación municipal do Concello de Mugardos, no ámbito do solo urbano non consolidado P4-O Concello, redactado polo arquitecto D. Engelbert Alex Adrian Matibag Carvalhais, con data de marzo de 2009. A orde de aprobación publicouse no Diario Oficial de Galicia núm.11, do 19 de xaneiro de 2010. De seguido publícase a normativa urbanística correspondente á modificación puntual, en cumprimento do previsto no artigo 92 da Lei 9/2002, do 30 de decembro, de ordenación urbanística e protección do medio rural de Galicia e no artigo 70.2 da Lei 7/1985, do 2 de abril, reguladora das bases do réxime local. Segundo o disposto no artigo 85.9 da Lei 9/2002, de 30 de decembro, de ordenación urbanística e protección do medio rural de Galicia, contra esa orde non cabe recurso en vía administrativa; non obstante, contra ela se poderá interpoñer recurso contencioso-adminitrativo ante a Sala correspondente do Tribunal Superior de Xustiza de Galicia, no prazo de dous meses, a contar dende o día seguinte ó da súa publicación, segundo o disposto nos artigos 10 a 46 da Lei 29/1998, de 13 de xullo, reguradora da xurisdicción contencioso-administrativa. MEMORIA XUSTIFICATIVA DE FINS E OBXECTIVOS 1. INTRODUCIÓN E ANTECEDENTES ADMINISTRATIVOS. (…) 2.–OBXECTO DA MODIFICACIÓN PUNTUAL. A modificación puntual propón a alteración das determinacións do PLAN XERAL DE ORDENACIÓN MUNICIPAL ( PXOM) de Mugardos para un ámbito de solo urbano non consolidado, concretamente o polígono P4-O Concello, consistindo nunha redelimitación do mesmo, en razón da optimización do rendemento social dos equipamentos e espazos libres municipais. Esta modificación conta con catro obxectivos: 1.–Redelimitar o polígono P4, excluíndo do polígono as parcelas do cine Zárate, a colindante e as do Concello, pasando estas a ser solo urbano consolidado e definir a súa ORDENANZA, atendendo as necesidades actuais do ámbito e a realidade física do mesmo.2.–Completar a rede de dotacións municipais calificando a parcela do cine Zárate e a colindante coma parcelas de equipamento, entrando a formar parte dos sistemas xerais do Concello. Así mesmo esta modificación prevé a creación dun aparcadoiro soterrado no subsolo das dotacións e viario anexo. En principio, si é posible e intención do Concello destinar as parcelas a construción de un centro de día e un auditorio.3.–Modificar a calificación do solo do edificio do Concello, para poder levar a cabo obras de mellora do mesmo. Actualmente o edificio encóntrase catalogado e protexido polo PXOM e clasificado coma urbano non consolidado. A presente modificación califica a parcela do Concello, e o edificio anexo así coma o xardín colindante, coma parcelas para sistemas xerais de equipamento e espazos libres respectivamente.4.–Preservar o carácter histórico do conxunto, recuperando o cine Zárate e a antiga fachada dotacional, dentro do patrimonio histórico artístico municipal.3.–ANTECEDENTES.3.1.–O PXOM vixente. O dezanove de outubro de 1999, o Pleno do Concello aproba definitivamente o PXOM do Concello de Mugardos o abeiro da Lei 1/1997 do solo de Galiza. O 27 de decembro do 2005 apróbase a modificación puntual do PXOM referente as aliñacións na rúa Peteiro, e o 17 de xaneiro do 2008 a modificación puntual referente o sinalamento de aliñacións de dúas parcelas sitas no Cantón de Cora números 2 e 3. O contido íntegro da normativa publicase no Boletín Oficial da Provincia (B. O. P. n.º 289) do 18 de decembro do 1999. Nesta normativa, o apartado da Memoria 1.1 Diagnóstico de la situación actual no seu subapartado 1.1.2 de Equipamentos di o seguinte: “. La red de equipamientos comunitarios es genéricamente suficiente. Se aprecia no obstante, escasez de súelo de propiedad municipal con destino a futuros usos comunitarios o de vivienda de protección pública. Como principales necesaidades aparecen las derivadas de: – La inadecuación del edificio del Concello (precisa una remodelación y adpatación en superficies a las actuales y futuras necesidades municiales administrativas y de servicios). – La carencia de suelo público y privado para equipamientos turísticos y recreativos.” Na xustificación da ordenación urbanística proposta no PXOM, preséntase o cadro comparativo entre estándares das normas provinciais e previsións do PXOM segundo o tipo de equipamentos, sendo os existentes 291.539 m 2 dos que 55.905 son zonas verdes. Neste mesmo cadro aparecen as previsións do PXOM que aumentan estas últimas en 33.075 m 2. Segundo a análise realizada no documento vixente, o Concello de Mugardos posúe unha rede de dotacións municipais consolidada, prevíndose no PXOM soamente un incremento das reservas de solo para zonas verdes, quedando o resto de equipamentos cubertos cos existentes. Entendemos cá presente modificación prevé maiores reservas de solo para sistemas xerais de equipamentos dando servizo a poboación do municipio, sen aumentar a capacidade residencial derivada do plan.3.2.–Réxime urbanístico do ámbito. O ámbito obxecto da presente modificación trátase dun polígono de solo urbano non consolidado denominado P-4 O Concello. A finalidade segundo o PXOM vixente de dita actuación, é a de conseguir a reordenación de solo residencial no centro da vila no ámbito do edificio do Concello, creando unha praza exterior pública. As características especificadas no cadro de determinacións urbanísticas de accións para o desenvolvemento coma estudio de detalle son as seguintes: • Superficie: 6.000 m 2 • Aproveitamento tipo:1,2 m 2 /m 2 • Condicións urbanísticas da Acción: Solo residencial con altura de baixo + 3 plantas 30% do sector para unha praza de uso público, permitindo aparcamento privado baixo praza. Conservación do edificio do Concello e o situado no seu lateral esquerdo, incluso xardín. • Sistema de actuación: compensación. • Limitación para uso residencial, establecido polo art.11.1b da L. S. G.4.–CONVENIENCIA E XUSTIFICACIÓN DA MODIFICACIÓN PUNTUAL DO PXOM.4.1.–Circunstancias singulares detectadas. O Concello de Mugardos está asistindo a unha progresiva consolidación das áreas de solo urbano, provocando paulatinamente unha demanda de equipamentos comunitarios e servizos públicos adecuados o ritmo de vida actual. Evidenciase en concreto, a necesidade de revitalizar o casco antigo de Mugardos, na área ocupada polos edificios do Concello e o cine Zárate, puntos neurálxicos dunha trama histórica da vila, que na actualidade presenta un deterioro tipolóxico e uns servizos insuficientes dende un punto de vista cualitativo para a poboación existente. Para analizar a tipoloxía edificatoria e parcelaria do ámbito, e o futuro do mesmo, é necesario realizar unha análise previa, na que a carga histórica e os usos actuais demandados pola sociedade, son determinantes. Por elo detéctanse unha serie de circunstancias singulares que compre mencionar, sendo estas as seguintes: 4.1.1. Os edificios protexidos. É importante destacar que o edificio do Concello conta cunha tipoloxía edificatoria protexida (BP-16) e cun funcionamento limitado para os usos administrativos actuais. A clasificación actual do solo coma urbano non consolidado, imposibilita a realización de obras de reforma e mellora que son necesarias para unha adecuación do edificio ós novos usos ou ampliacións. A continuación amósanse dúas fotografías, unha de principios de século e outra actual nas que se aprecia a calidade arquitectónica do edificio do Concello e o colindante, configurando entre eles o peche edificatorio do casco antigo. Principios de século XX. Estado actual.4.1.2. O cine Zárate e a recuperación da fachada histórica. En segundo lugar, O Concello de Mugardos pretende revitalizar o seu casco antigo, recuperando edificios emblemáticos dentro da trama urbana da vila. É o caso do cine Zárate, edificio modernista de principios do século XX que non se encontra recollido no catálogo de bens patrimoniais do PXOM. A súa situación cercana ó edificio do Concello (tamén protexido) dan presencia e calidade arquitectónica a un casco histórico visiblemente danado. A continuación amósanse dúas fotografías, unha de principios de século e outra na actualidade, nas que se aprecia a calidade arquitectónica do edificio modernista, e a situación de abandono do mesmo, sendo necesaria a súa recuperación coma equipamento comunitario, dentro dunha trama urbana consolidada historicamente. Principios de século XX. Estado actual. A modificación puntual, propón unha actuación integral para a recuperación do edificio do cine Zárate como uso dotacional para equipamentos sociais e culturais, e a “creación” dunha praza pública con acceso dende o casco histórico, revitalizando o xardín existente situado na parcela do actual edificio administrativo, co fin de incrementar as dotacións de espazos libres nunha parte vital do casco antigo, conformando o inicio dunha mellora integral do ámbito que nos ocupa, e a súa área de influencia. Recuperaríase deste xeito a fachada dotacional de principios de século que formaba ditas edificacións e os seus xardíns anexos, procurando o peche visual e vexetal do casco histórico, cara a Avenida de Galicia, limitando deste xeito a expansión da zona histórica da vila. De seguido compáranse as fotografías de principio de século nas que se aprecia o dinamismo desta fronte edificada, e a calidade arquitectónica da mesma. Principios de século XX. Estado actual. Cómpre destacar, que actualmente o Concello é dono das parcelas nas que se encontra o cine Zárate e as colindantes por ambas bandas, pertencendo estas hoxe en día o patrimonio municipal. A referencia catastral e superficie das mesmas son as seguintes: Formada la última por división horizontal de: 4.1.3. A demanda de novos usos dentro da trama histórica. Esta intención de liberar os espazos para a creación de espazos libres e a recuperación de edificios de singular valor arquitectónico dentro da trama histórica nos que se desenvolveran equipamentos municipais, tentarán de revitalizar un tecido histórico en decadencia, mediante a creación de novos usos públicos, que potencien a vida social no casco antigo e conleve a atracción de novos visitantes. Estas premisas unidas á mobilidade xeográfica actual da sociedade, evidencian unha crecente demanda de prazas de aparcamento nos cascos históricos, claramente insuficientes, evidenciando a necesidade de creación dun espazo público no que se poda afectar o uso de aparcamento, de conformidade có disposto nos artigos 47.8. y 54. g. da LOUG, que a continuación se transcriben: “Artigo 47.º.–Calidade de vida e cohesión social.8. O Plan que conteña a ordenación detallada poderá regula-lo uso do subsolo dos espacios de dominio público coa finalidade de preve-la implantación de infraestructuras, aparcadoiros públicos e outras dotacións de titularidade pública. Artigo 54.º.–Determinacións en solo urbano consolidado. g) Previsión de aparcadoiros de titularidade pública, que poderán localizarse incluso no subsolo dos sistemas viarios e de espacios libres, sempre que non interfiran no uso normal destes sistemas nin supoñan a eliminación ou o traslado de elementos físicos ou vexetais de interese.” É preciso, polo tanto, viabilizar esta previsión dende o PXOM, para a creación dun aparcadoiro público na zona dos futuros equipamentos do cine Zárate e do Concello, e facultar o seu desenvolvemento por medio dunha ordenanza de APARCADOIRO PÚBLICO que regule este uso, non contemplado nos usos de “Garaje-aparcadoiro” do PXOM.4.1.4. A nova configuración do SUNC P4. A delimitación do polígono P4 no PXOM vixente, e a súa ordenación, variará atendendo a adaptación da modificación puntual o novo marco normativo, as novas necesidades actuais do ámbito e a realidade física do mesmo. Analizando a ordenación proposta polo PXOM para o ámbito, entendemos que esta non é a mais adecuada por varios motivos: a) Razóns tipolóxicas. –Tanto a edificación proposta no PXOM en edificación aberta de baixo mais tres pisos, coma o parcelario resultante, non ten en conta o carácter histórico do ámbito. Aínda que a mazá obxecto da presente modificación encóntrase nunha posición exterior dentro do técido do casco antigo da vila de Mugardos, esta presenta as mesmas características cas parcelas veciñas incluídas nel. O parcelario existente entre medianeiras cunha fronte similar, e a tipoloxía das edificacións de baixo e un ou dous pisos, con balcóns en forxa nos seus andares superiores, é a tipoloxía predominante nun ámbito con seccións de rúas de 6 metros que non soportan edificacións en alturas. b) Razóns físicas. –O forte desnivel entre a avenida de Galicia e a rúa do Cano imposibilita a ordenación proposta, que debe realizarse en bancadas, desestimando unha comunicación entre as distintas partes do ámbito, imposible de definir mediante un estudo de detalle. Débese estudiar a tipoloxía edificatoria existente, o parcelario histórico e a ordenanza de aplicación a utilizar sendo esta coherente co seu entorno. Por outra banda compre destacar a consolidación edificatoria existente no ámbito con edificios de dous, tres e catro plantas que dificultan a xestión do mesmo.4.2.–Conclusións e obxectivos. A vista do relatado nos apartados precedentes, encontrámonos nunha situación no que o planificador delimita un ámbito coma solo urbano non consolidado para conseguir a consecución dunha praza pública preto do edificio do Concello, integrando a este nun polígono a desenvolver mediante estudio de detalle. Dito polígono presenta numerosas edificacións existentes, a maioría residencias familiares e plurifamiliares en bo estado, e propón unha ordenación detallada en edificación exenta que rompe co parcelario tradicional do casco antigo e a tipoloxía do seu entorno inmediato, todo isto sen ter en conta o forte desnivel entre as duas rúas principais. Todas estas circunstancias fan inviable a súa xestión, sendo un dos polígonos non executados en oito anos de vixencia do PXOM. O estudio pormenorizado das circunstancias anteriormente nomeadas, aconsella por un lado: 1. A redelimitación do polígono P4-O Concello, excluíndo as parcelas do cine Zárate, as colindantes por ambas bandas e a do Concello. Sendo necesario a redacción dun novo cadro de determinacións urbanísticas do polígono, definindo a ordenación residencial acorde ca tipoloxía do entorno, e integrando as cesións locais obrigatorias por lei dentro da trama histórica. Para ordenar o ámbito, redactarase un Plan Especial de Reforma Interior, segundo a ordenanza de solo urbano non consolidado, que fixe as alineacións, estude a seccións transversais e lonxitudinais das distintas fachadas, resolva e mellore as conexións peonís nos distintos desniveles e analice as edificacións existentes, facéndoas compatibles ca nova ordenación que debera manter o carácter tipolóxico do casco antigo. Neste senso débese estudar a ordenanza de aplicación mais óptima para o ámbito que entendemos que corresponde a ordenanza definida no PXOM coma SU-CA, solo urbano de casco antigo. Por outra banda, entendemos que a modificación deberá cumprir cos límites de sostibilidade da lei 9/2002, modificada pola 15/2004, de ordenación urbanística e protección do medio rural de Galicia, segundo o artigo 46.2-c), e rexeitar a edificabilidade consolidada para o ámbito no PXOM vixente. Deste xeito, ademais dunha diminución da capacidade residencial máis axeitada co entorno se aumentan a maiores os sistemas xerais de equipamentos previstos no plan. Por todo isto, o aproveitamento lucrativo do novo ámbito en comparación co que xa existía, unha vez calculado cos parámetros reflectidos no cadro de determinacións urbanísticas correspondente o SUNC-P4 vixente, será o seguinte: Sup. bruta do ámbito inicial: 6.000 m 2 Sup. viario existente: 930 m 2 Sup. Equipamentos existentes: 1.053 Sup. Neta do ámbito: 4.017. Coeficiente de edificabilidade: 1,2 Aproveitamento lucrativo antes da modificación: 4.820,4 m 2 Sup. bruta do ámbito final: 3760 m 2 Aproveitamento tipo segundo o apartado 46.2-c) da ley do solo 9/2002 modificada pola lei 15/2004 de Galicia, para municipios de mais de 5.000 habitantes e menos de 20.000: 0.85 m 2 /m 2 de solo 2. A calificación da edificación do cine Zárate e o edificio do Concello como sistema xeral de equipamentos e a parcela do xardín existente como sistema xeral de espazos libres. Incrementándose así o patrimonio municipal de solo.3. A creación dunha ordenanza de aparcadoiro público para poder realizar un aparcadoiro soterrado no subsolo dos espazos libres ou viais que palíe a escasez de prazas de aparcamento no casco antigo. Preténdese crear unha serie de equipamentos municipais e zonas verdes nunha zona baleira dentro da trama histórica da vila, en procura de rehabilitar a fachada histórica dotacional, recuperando as edificacións singulares anteriormente descritas, e adecuando as mesmas á demanda actual da poboación, cunha tipoloxía e funcionamento actualizados. Tamén se posibilita a execución dun aparcadoiro de titularidade pública que solucione os problemas de tráfico actuais xerando unha ordenanza propia para a súa regulación co único fin de revitalizar o casco antigo de Mugardos. Evidéncianse así as razóns de interese público que xustifican a presente modificación, ó potenciar o establecemento de novas dotacións enfocadas á mellora dos bens de uso público, acordes ca dinámica de poboación actual. En definitiva, o alto interese da proposta radica na situación estratéxica da zona, a súa tradición histórica de utilidade pública e a potencialidade de cara a mellorar os seus servizos para o uso e disfrute dos habitantes do municipio.5.–DOCUMENTOS DA MODIFICACIÓN PUNTUAL. A presente MODIFICACIÓN PUNTUAL desenvólvese nos documentos que se establecen no art.61 de la Lei 9/2002, a excepción do “Estratexia de actuación e estudio económico”, “Estudio del medio rural e análise do modelo de asentamento poboacional”, “Estudio de sostenibilidade ambiental impacto territorial y paisaxístico” (agora modificado pola nova Lei 9/2006 do 28 de Abril sobre a avaliación de os efectos de determinados planes e programas no medio ambiente), e “Catálogo de bens e edificacións obxecto de protección” por exceder do obxectivo e plantexamento da presente. Estes documentos serán: 1.–Memoria xustificativa de fins e obxectivos 2.–Normativa urbanística: ordenanza para equipamento de aparcadoiro público e condicións dos espazos exteriores de calidade das vivendas.3.–Planos de Información e condicións de ordenación.4.–Planos modificados do PXOM.5.–Cadro de determinacións urbanísticas.6.–Anexos.6.–DETERMINACIÓNS E CONTIDO DA MODIFICACIÓN PUNTUAL. A presente modificación puntual, pretende abrir una vía para a mellora do aproveitamento público do ámbito anteriormente descrito, contendo as seguintes determinacións: 6.1.–Categorización do solo urbano. Redelimitación do polígono de solo urbano non consolidado P4-O Concello, eliminando da superficie inicial de 6.000 m 2 as seguintes parcelas: Ademais do produto da redelimitación e ao liberar espazo público se segregan outros 211 m 2 Ca presente redelimitación do polígono, as parcelas anteriormente descritas recalificaranse automaticamente a solo urbano consolidado. O resto de parcelas quedan incluídas no SUNC P4-O Concello, cas determinación expostas no seu cadro de determinación urbanísticas.6.2.–Calificación para novas dotacións municipais. As parcelas descritas no apartado 6.1 pasan a formar parte dos sistemas xerais do PXOM coma equipamentos e espazos libres, aumentando as reservas de solo para dotacións das previstos inicialmente no PXOM na seguinte proporción (ver planos de ordenación): Equipamentos sup: 1.414,86 m 2 Zonas verdes sup: 700 m 2 6.3.–Previsión de aparcadoiro de titularidade pública no subsolo de espazos libres. Segundo o disposto no art.47.8. y 54. g. da LOUG, a presente modificación puntual do PXOM define o ámbito no que posibilítase a execución dun aparcadoiro de titularidade pública no subsolo dos novos espazos libres, xerando unha ordenanza propia que posibilita o seu desenvolvemento: EQUIPAMENTO DE APARCADOIRO PÚBLICO. O ámbito seleccionado defínese graficamente nos planos de ordenación da modificación puntual.7.–CUMPRIMENTO DO DECRETO 353/2007 DO 20 DE DECEMBRO POLO QUE SE APROBA AS NORMAS DO HÁBITAT GALEGO. Tal e como determina as disposicións transitorias do Decreto 262/2007, do 20 de decembro, polo que se aproban as normas do hábitat galego, o non conter a presente modificación ordenación detallada no planeamento vixente, nos documentos e proxectos a desenvolver no futuro, aplicarase o apartado I do anexo do Decreto 262/2007. En canto ás características das vivendas, dende o plan especial de reforma interior que desenvolva o polígono “P4-O Concello”, regularase os parámetros superficiais mínimos das estancias e demais condicións definidas no decreto 262/2007. Na futura ordenación establecida polo plan especial, deberase conxugar a adaptación ao territorio ca orientación das parcelas destinadas ás edificacións, permitindo desenvolver nelas, proxectos edificatorios con boas condicións de iluminación e asollamento, así coma a súa idónea relación co exterior. Do mesmo xeito os espazos libres e os aparcadoiro públicos resultantes en superficie, deberán de reunir as condicións de espacio exterior de calidade, en cumprimento do apartado I. C. do Decreto 262/2007 así coma a normativa do PXOM en relación co espacio exterior de calidade definida na presente modificación. NORMATIVA URBANÍSTICA 1.–ORDENANZA DE SOLO URBANO DOTACIONAL DE EQUIPAMENTO PARA APARCADOIRO PÚBLICO. Seguindo a normativa vixente do PXOM do Concello de Mugardos, a estrutura da mesma, e a normativa de aplicación, determínase a continuación as especificacións para o uso de aparcadoiro público e a súa correspondente ordenanza segundo o CAPÍTULO VI. Normas específicas para solo urbano.4.10. Ordenanza de solo urbano dotacional equipamento de aparcadoiro público. ORDENANZA DE SOLO URBANO DOTACIONAL DE EQUIPAMENTO PARA APARCADOIRO PÚBLICO SECCIÓN 1.–CONDICIÓNS XERAIS.1.1. Comprende a todo lugar clasificado coma solo urbano de titularidade pública, destinado a estancia de vehículos de calquera clase.1.2. Os aparcadoiros públicos poderán implantarse nos emprazamentos expresamente previstos no PXOM, podéndose implantar nos seguintes ámbitos: a) Baixo solos calificados como sistema viario ou de espazos libres e zonas verdes, sempre que o uso establecido polo PXOM se manteña en superficie, non permitindo a eliminación ou traslado dos elementos físicos o vexetais de interese. b) Nos espazos libres ou edificados das parcelas dotacionales públicas.1.3. A construción dun aparcadoiro público quedará condicionado a que a actuación non desnaturalice o uso dos terreos cos seguintes compromisos: a) Reconstrución da situación previa en superficie, si o aparcadoiro execútase baixo rasante e dita situación encontrárase consolidada, sen prexuízo, si así o dispuxera o Concello, da mellora desta última. b) Outorgamento simultáneo a tal superficie de destino que o PXOM fixe, no caso de que non a alcanzara. c) Reparación dos danos que a actuación puidera causar. d) Os aparcadoiros que se localicen no subsolo dos sistemas viarios e de espazos libres, non interferirán no uso normal destes sistemas nin suporán a eliminación ou traslado de elementos físicos ou vexetais de interese. SECCIÓN 2.–CONDICIONES DE USO. Uso obrigatorio: garaxe-aparcadoiro. Usos prohibidos: os demais. SECCIÓN 3.–OUTRAS CONDICIONES DE DESEÑO. Os aparcadoiros públicos cumprirán ademais cas seguintes condicións: 3.1. O Concello poderá impoñer solucións concretas en relación cos accesos ós aparcadoiros públicos e cás saidas de vehículos ó exterior cando existan razoes xustificadas baseadas na ordenación do tráfico da zona, afección a zonas verdes, arborado ou outros similares.3.2. Os aparcadoiros públicos disporán de sistema de iluminación artificial que proporcione un mínimo de cincuenta (50) lux en zonas de aparcadoiro, cen (100) lux en zonas de circulación de vehículos e peatones e cincocentos (500) lux en embocaduras de rampas, cun factor de uniformidade mínimo de 0,25.3.3. Os aparcadoiros públicos construídos baixo espazos libres débense deseñar de forma que a cuberta puída soportar una capa de terra de cento trinta (130) centímetros de espesor e unha densidade de 1,75 kg/dm 3, salvo aprobación expresa por parte do Concello dunha solución de cuberta alternativa.3.4. Os aparcadoiros disporán de aseos, separados para cada sexo, con ventilación natural ou forzada independente da do aparcadoiro, de acordo cas determinacións do PXOM.3.5. Nos aparcadoiros públicos en superficie débese efectuar una pavimentación e drenaxe adecuados, debendo axardinarse ou arborarse os espazos residuais. Para todas as determinacións non reguladas nesta ordenanza (alturas mínimas, accesos de vehículos, ventilación, etc.), atenderase ó disposto na sección 4.ª, usos de garaxe-aparcamento e servizos do automóbil, concretamente os artigos 106 ata o 127 e na normativa vixente de obrigado cumprimento.2.–CONDICIÓNS DO ESPAZO PÚBLICO EXTERIOR DE CALIDADE DAS VIVENDAS. Seguindo a normativa vixente do PXOM do Concello de Mugardos, a estrutura da mesma, e a normativa de aplicación, determínase a continuación as especificacións para o cumprimento das condicións que debe ter o espacio exterior das vivendas, para ser considerado de calidade aos efectos do Decreto 262/2007. Deste xeito engádese ao capítulo II. Normas xerais relativas a edificación no seu apartado 2.3. Normas xerais de edificación, unha nova sección 7.ª, relativa ás condicións dos espazos exteriores de calidade das vivendas, cun artigo que vai entre o 89 e 90, chamado artigo 89,5. CAPITULO II. NORMAS XERAIS RELATIVAS A EDIFICACIÓN 2.3. Normas xerais da edificación. SECCIÓN 7.ª. CONDICIÓNS DO ESPAZO EXTERIOR DE CALIDADE DAS VIVIENDAS Artigo 89,5. Todo espacio libre de cesión pública ou privada, resultante dos novos desenvolvementos urbanísticos e edificatorios, deberá cumprir cas condicións de espacio exterior de calidade en cumprimento do apartado I. C. do decreto 262/200, e cas condicións de espacio exterior de calidade definidas a continuación: • O asollamento será o apropiado tanto para as vivendas coma para o propio espacio exterior. • A configuración volumétrica do espacio exterior deberá no caso dos espazos públicos ter continuidade espacial coa rúa lindante para evitar a configuración de areas residuais ou illadas. No caso dos espazos privados, estes deberán manter as condicións xerais definidas no PXOM para os espazos públicos tendo en conta a titularidade privada do mesmo. • No caso dos espacios configurados por partes con diferente sistema de obtención ou xestión, haberá de garantirse a unicidade en canto o deseño, e se é posible, en canto as rasantes. • O proxecto de desenvolvemento deberá definir o deseño e a distribución dos usos dos espazos públicos. • O espacio non deberá verse invadido por elementos constructivos que dificulten ou interrompan a continuidade dos mesmos, deseñándose segundo criterios de sostenibilidade en canto a elección das luminarias, pavimentos, reciclaxe das augas pluviais, sistemas de rego. ÍNDICE DE PLANOS Mugardos, a 20 de xaneiro de 2010. O ALCALDE ASDO) XOSÉ FERNÁNDEZ BARCIA